Takže, včera som absolvoval prvý deň na FBERG na ktorú som začal chodiť externe. Mali sme zatiaľ predmet Zem a Zemské zdroje a bolo to úžasné. Prednášajúci vedel o čom hovorí a takto by mala vyzerať každá prednáška. Seriózne ma to bavilo (snáď ma to neprejde pri skúškach) a dozvedel som sa tam aj pár novostí. Preberali sme históriu, vznik vesmíru, geosféru a budúci týždeň pokračujeme. Sice tých cca 10 hodín (s prestávkami) bolo dosť únavných, ale naozaj to stálo za to. S kolektívom som sa veľmi ešte neoboznámil, predsa to je trochu iné ako denné štúdium ale snáď sa zoznámim s niekym rýchlo, predsa len dobré spojenectvo v škole je priam nutnosť.